Ernesto Ferro

Ernesto Ferro Borrajo, nado en Ourense en 1926 e finado na mesma cidade o 10 de febreiro de 2013, foi un ebanista e actor galego.

 Traxectoria 
Nado en Ourense, herdou de seu pai a profesión de ebanista, na que traballou até a súa xubilación. Posteriormente comezou a facer teatro no grupo Aturuxo de Ourense e aos 75 anos debutou como actor de televisión co papel de Don Cosme na serie da Televisión de Galicia Pequeno Hotel.

Traballou tamén no cine, nos filmes Días de voda e O ano da carracha e nos seguintes anos tivo pequenos papeis en series de televisión como Libro de familia, Terra de Miranda, Hospital Central ou Pepe o inglés. Faleceu en Ourense aos 86 anos de idade.

 Filmografía 
 Cine 
 Días de voda (2002), de Juan Pinzás. Como avó.
 O ano da carracha (2004), de Jorge Coira.

 Televisión 
 Pequeno Hotel (2001). Como Don Cosme.
 Libro de familia (2005).
 Terra de Miranda (2005).
 Hospital Central (2005). Como Paco.
 Pepe o inglés (2006).

 Notas 

Categoría:Nados en Ourense
Categoría:Nados en 1926
Categoría:Finados en 2013
Categoría:Ebanistas
Categoría:Actores de Ourense
Categoría:Actores de teatro de Galicia
Categoría:Actores de televisión de Galicia
Categoría:Actores de cinema de Galicia